Mange nordjyske virksomheder er tvunget til at nytænke i produktionen, hvis de skal kunne konkurrere mod billigere arbejdskraft i Østeuropa og Asien. Derfor var der i dag inspiration at hente på robotmessen hos NOVI i Aalborg. - Vi er her i dag for at se om der er ting vi kan gøre hurtige og smartere i produktion. Altså gøre vores hverdag nemmere og så vi kan blive i Frederikshavn, siger Henrik Jørgensen fra brandeovnsvirksomheden Rais i Frederikshavn Hos Rais er man ligesom i mange andre nordjyske virksomheder nødt til at tænke nyt i produktionen, hvis man skal bevare virksomheden og arbejdspladserne i Nordjylland. - Vi er i skarp konkurrence med Østeuropa, fordi de kan producere billigere, så skal vi blive i Frederikshavn, så vil det være super godt at have robotter til hjælp, siger han. Aalborgs kommende borgmester Thomas Kastrup Larsen åbnede messen. - Det handler om at få noget mere viden ind i vores industriproduktion. Det hjælper denne messe med, og den nye viden kan være med til at fastholde virksomhederne i Nordjylland, siger han.
I dag kunne virksomheder finde inspiration til ny teknologi på en messe i Aalborg.